Materská škola Piesočná 2, 82104 Bratislava

Dodatok č.1

k Školskému poriadku Materskej školy Piesočná 2, 82104 Bratislava

pri otváraní materských škôl po prerušení prevádzky kvôli prevencii nákazy COVI19.

**Kapacita materskej školy**: 240 detí

**Nástup nahlásilo 117 detí:** od 1.6. 2020 – do 30.6.2020 bude sa pracovať v **11 skupinách po 10-11 detí.**

Od 1.8. – 31.8.2020 bude mať Materská škola prerušenú prevádzku po dohode so zriaďovateľom.

Od 1.7.2020 do 31.7. 2020 bude materská škola v prevádzke podľa pokynov platných v čase otvorenia. (ÚVZ SR, MŠ VVaŠ SR a pod.)

Čas prevádzky sa podľa usmernenia upravuje na maximálne 9 hodín denne**.**

**Od 7,00 do 16,00 hod.**

**Denný poriadok:**

|  |  |
| --- | --- |
| **Čas** | **Činnosti** |
| **7,00 - 8.00** | Otváranie a schádzanie detí v triedach, PZ vykoná meranie teploty, zapisovanie, dezinfekcia |
| **8,25 - 8,45** | Hygiena, desiata 1.skupina |
| **8,50 - 9,10** | Hygiena, desiata 2.skupina |
| **9,15- 11,10** | Hra a hrové činnosti, cielené vzdelávacie aktivity a pobyt vonku |
| **11,15-11,40** | Činnosti zabezpečujúce životosprávu 1.skupina |
| **11,50-12,15** | Činnosti zabezpečujúce životosprávu 2.skupina |
| **11,40-14,00** | Hygiena, odpočinok 1.skupina |
| **12,15-14,15** | Hygiena, odpočinok 2.skupina |
| **14,10-14,30** | Olovrant 1.skupina |
| **14,35-14,55** | Olovrant 2.skupina |
| **15,00-16,00** | Hry a hrové činnosti podľa výberu detí – odchod detí domov |
| **16,00** | Koniec prevádzky MŠ |

**Organizácia a obsah predprimárneho vzdelávania**

1.V závislosti od poveternostných podmienok sa prevažná väčšina aktivít s deťmi a pre deti bude organizovať v exteriéri, či už v areáli MŠ, alebo mimo neho, podľa podmienok MŠ.

2.Detí sa budú vzdelávať a hrať v menších oddelených skupinkách v súlade s rozhodnutím ministra.

3.Pri pobyte v interiéri a v exteriéri materskej školy deti nemusia nosiť rúško. Zamestnanci v triede rúško nenosia. Pri pohybe mimo triedy majú rúško alebo ochranný štít.

4.Materská škola do konca školského roku neorganizuje žiadne spoločné akcie–rozlúčky s deťmi, besiedky, rozlúčky so školským rokom a iné hromadné podujatia, kde dochádza k združovaniu väčšieho množstva osôb; v nevyhnutnom prípade realizuje podujatie len na úrovni skupiny a bez prítomnosti zákonných zástupcov a iných osôb, nepracujúcich v materskej škole.

5.Dobrovoľná účasť detí v materskej škole resp. nemožnosť zúčastňovať sa z dôvodu naplnenia kapacity, neumožňuje materskej škole pokračovať vo vzdelávaní podľa školského vzdelávacieho programu. Materská škola sa ale v rámci možností bude ďalej zameriavať na rozvíjanie a upevňovanie kľúčových kompetencií detí potrebných pre úspešné zvládnutie vzdelávania v základnej škole.

6.Zvýšenú pozornosť je potrebné venovať rozvíjaniu a upevňovaniu hygienických návykov osobitne pred stravovaním a po príchode zvonku. Je potrebné dbať na to, aby si deti osvojili návyk umývať si ruky efektívnym spôsobom, ktorý zamedzuje prenos nákazy.

7.V každej skupine budú pracovať dve učiteľky, pracovnú dobu budú mať pravidelne upravenú podľa aktuálnej potreby tak, aby si ráno robili ranný filter vo svojej skupine a popoludní tiež odovzdávali len deti zo svojej skupiny s dodržiavaním hygienických predpisov.

8. Deti navštevujúce materskú školu rozdelí riaditeľka materskej školy na skupiny, v ktorých ich bude najviac 10-11. V skupinách môžu byť spolu aj deti, ktoré pred mimoriadnym prerušením prevádzky, kvôli prevencii nákazy COVID-19, neboli v spoločnej triede.

9.Vytvorená skupina sa nebude meniť, aj keď počet detí klesne, nebude dochádzať k migrácií detí medzi jednotlivými skupinami. Riaditeľka materskej školy zváži v prípade nízkych počtov detí zmenu skupiny.

Odporúčame, aby k zmene prišlo až v nasledujúcom týždni po dosiahnutí nízkeho počtu detí (napr. skupina A sa v stredu zmenší na 4 deti, skupina B na 5 detí, v pondelok -nasledujúci týždeň sa tieto skupiny spoja).

10.Zamestnanci materskej školy podľa svojho uváženia a možností, zabezpečia dostatočné vzdialenosti medzi deťmi pri hrových aktivitách, vzdelávaní i oddychu.

**11.Pri prvom nástupe do práce všetci zamestnanci materskej školy vyplnia dotazník o zdravotnom stave pred návratom do zamestnania**.

12.Po dohode so zákonnými zástupcami zabezpečí PZ, aby deti, s cieľom ochrany pred komunitným šírením ochorenia COVID –19 v materskej škole, prichádzali a odchádzali len s osobami, ktoré s dieťaťom žijú v spoločnej domácnosti. V prípade, ak bude touto osobou súrodenec, musí byť starší ako 10 rokov.

V prípade, že zamestnanec z rizikovej skupiny začne vykonávať prácu na pracovisku, vyznačí túto skutočnosť v dotazníku o zdravotnom stave pred návratom do zamestnania. /Zdravotná starostlivosť Be- soft/

K rizikovým skupinám patria:

* tehotné ženy,-osoby staršie ako 65 rokov,
* osoby s pridruženými chronickými chorobami a s oslabenou imunitou (s cukrovkou, kardiovaskulárnym ochorením, chronickou respiračnou chorobou alebo s imunodeficientným syndrómom).

**Ranné preberanie a odovzdávanie detí**

Pri ceste do materskej školy sa sprevádzajúce osoby a deti riadia opatreniami ÚVZ SR a pokynmi RÚVZ. Celkový čas zdržiavania sa osôb sprevádzajúcich deti do materskej školy vo vonkajších priestoroch materskej školy by nemal presiahnuť 10 minút. Sprevádzajúca osoba sa pohybuje vždy v rúšku resp. v súlade s aktuálnymi hygienicko –epidemiologickými nariadeniami, a to hlavne za účelom odovzdania a vyzdvihnutia dieťaťa bez vstupovania do šatne. Pokiaľ vojde do budovy je povinná si vydezinfikovať ruky.

Odporúča sa obmedziť zhromažďovanie v skupinách pred materskou školou a priestoroch MŠ, aby sa tak minimalizoval kontakt medzi osobami.

Zakazuje sa pred odovzdaním po prevzatí dieťaťa využívať hrové prvky na školskom dvore a v záhrade.

Deti sa budú v mesiaci jún preberať pri vstupe do budovy. Po zazvonení rodič vstupuje len do vstupnej chodby, prevádzkový zamestnanec odmeria dieťaťu teplotu, vydezinfikuje ruky, vyplní dotazník o zdravotnom stave dieťaťa a vyhlásenie. Prevádzkový zamestnanec usmerní dieťa do šatne, kde si ho preberie učiteľka. Dieťa sa prezlečie v šatni, pod dohľadom učiteľky si umyje ruky a vstupuje do triedy.

**V prípade akéhokoľvek podozrenia na ochorenie (nie len na COVID –19) PZ upozorní učiteľku a táto dieťa nepreberie.**

Odovzdávanie detí odpoludnia bude sa konať v čase od 15,00 do 16,00 a to podľa počasia na školskom dvore alebo zazvonení a učiteľka pošle dieťa do šatne, pri dverách ho odovzdá nepedagogický zamestnanec.

Zákonný zástupca predkladá pri prvom nástupe dieťaťa do materskej školy alebo po každom prerušení dochádzky v trvaní viac ako tri dni písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie (príloha č. 2).

Sprevádzajúca osoba odovzdá (čisté) rezervné rúško vložené v plastovom vrecku dieťaťu a dieťa si vloží rúško do skrinky.

Zamestnanec materskej školy zabezpečuje organizáciu príchodu detí a sprevádzajúcich osôb tak, aby sa zamedzilo miešaniu skupín v šatni.

**Organizácia v šatni a hygiena**

Pri organizácii v šatni môže podľa potreby pomáhať aj nepedagogický zamestnanec. Za dôkladnú a pravidelnú dezinfekciu interiéru zodpovedá upratovačka.

**Organizácia v triedach**

1.Pravidelné a intenzívne vetranie : zodpovedná učiteľka a upratovačka.

2.Zvýšená pozornosť sa bude venovať častej dezinfekcii priestorov, hračiek, UP a kľučiek.

3.Pri dodržovaní pitného režimu sa budú používať sklené poháre, ktoré upratovačka pravidelne dôkladne umýva.

**Organizácia v umyvárni a sociálnych zariadeniach**

1.Toalety budú vybavené dávkovačmi na mydlo a jednorazovými utierkami. Textilné uteráky sa nebudú používať.

2.Po použití sa bude niekoľko krát denne dezinfikovať priestor a dotykové plochy.

3.Smetné koše budú zabezpečené tak, aby nedochádzalo k fyzickému kontaktu rúk s košom pri zahadzovaní odpadu.

4.Dieťa sa podľa možností v týchto priestoroch bude pohybovať pod dozorom dospelej osoby.

5.Za hygienu, bezpečnosť a dezinfekciu zodpovedá upratovačka.

**Edukačná činnosť**

1.Vzdelávanie a ostatné aktivity a hry budú prispôsobené aktuálnym podmienkam.

**Pobyt vonku**

1. Podľa poveternostných podmienok sa deti čo najdlhšie budú zdržovať na školskom dvore a v záhrade, v skupinách a za dodržovania prísnych hygienických podmienok.

2. Hrové prvky a hračky sa denne budú dezinfikovať.

3. Pieskoviská budú prekopané a poliate pitnou vodou, denne.

4. Za bezpečnosť a hygienu sú zodpovedné učiteľky, upratovačky.

5.Učiteľka venuje deťom zvýšenú pozornosť a umožní im častejšie umývanie rúk po znečistení.

6. Pitný režim popoludní bude zabezpečený z vlastných označených fliaš detí.

**Telovýchovné chvíľky**

Realizovať len v exteriéri s dodržovaním potrebných odstupov medzi deťmi.

**Organizácia podávania stravy**

1.Dodržiavanie noriem a predpisov rozpíše VŠJ v dodatku Prevádzkového poriadku pre ŠJ.

2.V jedálni budú deti sedieť len dve – tri pri stole. Vždy samostatne len jedna skupina.

3.Stravu roznášajú učiteľky aj odnášajú. Deti si samé nebudú chodiť na duplu ani pre pitie, či príbor. Príbor je pripravený na servítke.

4.Za organizáciu zodpovedajú pedagogickí zamestnanci.

5.Za dezinfekciu pred a po skupine zodpovedá upratovačka /podlahy, kľučky, parapety, drevený obklad/ a personál kuchyne/stoly, stoličky, výdajové okienko/.

**Odpočinok detí**

1.Materská škola, podľa svojich možností, zabezpečí dostatočné vzdialenosti medzi lôžkami, pričom odporúčaná vzdialenosť je aspoň 1 meter medzi lôžkami.

2.Výmena posteľnej bielizne sa bude robiť 1x do týždňa bežným spôsobom.

**Harmonogram práce pre upratovačku**

1.Dopĺňa sa o zvýšenú potrebu dezinfikovania všetkých priestorov v interiéry a exteriéry.

2.Pravidelná denná dezinfekcia hračiek a hrových prvkov v školskej záhrade a všetkých dotykových plôch.

3.Denná starostlivosť o pieskoviská: zodpovednosť upratovačky.

**Všeobecné nariadenia**

1.Nikto s príznakmi infekcie dýchacích ciest, ktoré by mohli zodpovedať známym príznakomCOVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie v stúpiť do priestorov materskej školy.

2.Ak dieťa v priebehu dňa vykazuje niektorý z možných príznakov COVID-19, je nutné umiestniť ho do samostatnej miestnosti a kontaktovať zákonných zástupcov, ktorí ho bezodkladne vyzdvihnú. O podozrení na nákazu COVID –19 materská škola informuje príslušný RÚVZ tak, ako je to v prípade iných infekčných ochorení.

3.Ak sa u zamestnanca materskej školy objavia príznaky nákazy COVID –19 v priebehu jeho pracovného dňa, bezodkladne o tom informuje riaditeľa materskej školy a opustí materskú školu v najkratšom možnom čase s použitím rúška.

4.Vprípade potvrdenia ochorenia COVID -19 materská škola postupuje podľa usmernenia miestne príslušného RÚVZ.

5.Tento dokument sa vzťahuje na základné prevádzkové podmienky materskej školy po dobu trvania potreby dodržiavania epidemiologických opatrení a odporúčaní. Upravuje iba tie základné prevádzkové podmienky, ktoré sa líšia (či sú upravené nad rámec) od štandardných podmienok vyplývajúcich zo školských, hygienických, pracovnoprávnych a ďalších predpisov.

6.Dodatok bol prerokovaný so zástupcami zamestnancov a zamestnancami, ktorí svoje oboznámenie potvrdzujú vlastnoručnými podpismi.

V Bratislave, 30.5.2020

Vypracovala: Mgr. Lenka Murínová, riaditeľka školy